34. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 4935/155 της 30 Ιουν./25 Αυγ.  1977 (ΦΕΚ Β’ 813) Περί υποχρεωτικής χρησιμοποιήσεως ταμειακών μηχανών από μερικούς επιτηδευματίας και χαρακτηριστικά αυτών. Έχοντας υπόψη: 1.Τις διατάξεις των περιπτ. γ’, η’ και θ’ του άρθρ. 49 του υπ’ αριθ. 99/1977 Π.Δ/τος «περί Κώδικος Φορολογικών Στοιχείων». 2.Την από 8 Ιουν. 1977 σύμφωνη γνώμη της Επιτροπής Λογιστικών Βιβλίων, «περί του τηρητέου πρόσθετου βιβλίου από τους υποχρέους σε χρησιμοποίηση ταμειακής μηχανής». 3.Τις διατάξεις των παρ. 3 και 5 του άρθρου πέμπτου του Νόμ. 625/1977 «περί κυρώσεως της από 18.5.77 πράξεως Νομοθετικού Περιεχομένου του Προέδρου της Δημοκρατίας» «περί λήψεως μέτρων αποσκοπούντων εις την περιστολήν της πολυτελούς καταναλώσεως και άλλων τινών διατάξεων» και 4.Την ανάγκη της καλύτερης παρακολουθήσεως των συναλλαγών, αποφασίζουμε: 1.Όλοι οι επιτηδευματίες, που πωλούν λιανικώς ή κατά κύριο λόγο λιανικώς τα είδη τους και τηρούν βιβλία Γ’ ή Δ’ κατηγορίας, χωρίς βιβλίο αποθήκης, υποχρεούνται από 1ης Ιαν. 1978 και μετά να χρησιμοποιούν ταμειακές μηχανές για την έκδοση των αποδείξεων λιανικής πωλήσεως, η ταινία των οποίων θα διαφυλάσσεται ως στέλεχος των αποδείξεων τούτων. Οι ταμειακές αυτές μηχανές θα έχουν τουλάχιστο τα κατωτέρω χαρακτηριστικά: Α.Δείκτη ποσών (DISPLAY), στο οποίο θα εμφανίζεται η αξία κάθε πωλουμένου είδους και η συνολική αξία της πωλήσεως. Ο Δείκτης ποσών θα έχει εγγραφική ικανότητα τουλάχιστο έξι ψηφίων (9.999,90) και θα είναι ορατός από τον πελάτη.  Β.Ικανότητα εκδόσεως αποδείξεως λιανικής πωλήσεως παραδιδόμενης στον πελάτη και στην οποία θα εκτυπούνται, τουλάχιστο, το ονοματεπώνυμο ή η επωνυμία, το επάγγελμα και η διεύθυνση του πωλητή, ο αύξοντας αριθμός, η χρονολογία, η αξία κάθε πωλουμένου είδους και η τιμή μονάδας τούτου εάν πωλούνται περισσότερες μονάδες του αυτού είδους και η συνολική αξία της πωλήσεως, ως και το σύμβολο του αθροιστή στο οποίο έγινε η εγγραφή επί πολλών αθροιστών και το διακριτικό της μηχανής επί χρησιμοποιήσεως περισσοτέρων της μιας μηχανών. Δύναται, αντί της ικανότητας εκδόσεως αποδείξεως λιανικής πωλήσεως, να έχει την ικανότητα επικυρώσεως της παραδιδόμενης στον πελάτη αποδείξεως λιανικής πωλήσεως που θα φέρει έντυπα ή με σφραγίδα τα στοιχεία του πωλητή και θα εκτυπούνται σ’ αυτήν, τουλάχιστο ο αύξοντας αριθμός, η χρονολογία και η αξία της πωλήσεως, ως και το διακριτικό της μηχανής επί χρησιμοποιήσεως περισσοτέρων της μιας μηχανών. Γ.Εσωτερική ταινία (ημερολόγιο), στην οποία να εκτυπώνονται τα ανωτέρω δεδομένα της αποδείξεως λιανικής πωλήσεως πλην του ονοματεπωνύμου, του επαγγέλματος και της διευθύνσεως του πωλητή, ως και τα αθροίσματα αναλυτικώς για καθένα αθροιστή και συνολικώς για όλους τους αθροιστές (ανάγνωση των αθροισμάτων Χ READING), τα τελικά αθροίσματα αναλυτικώς για κάθε αθροιστή και συνολικώς για όλους του αθροιστές (μηδενισμός Ζ RESSETING) και το άθροισμα του αθροιστή αντιλογισμών, εφ’ όσον διαθέτει τέτοιον. Η ημερομηνία δύναται να αναγράφεται μια φορά στην αρχή της ταινίας πριν από την πρώτη πώληση κάθε ημέρας. Δ.Αθροιστές. Δηλαδή αναλυτικό αθροιστή (ITEMIZER) για την άθροιση κάθε ποσού κάθε μιας αποδείξεως λιανικής πωλήσεως και συγκεντρωτικό αθροιστή για την άθροιση του συνόλου των πωλήσεων κάθε ημέρας, με επταψήφιο τουλάχιστο αθροιστική ικανότητα και προαιρετικώς αθροιστή αντιλογισμών με ειδικό σύμβολο. Ε.Μετρητές. (Αριθμητές): α)Μετρητή συναλλαγών ικανότητας τουλάχιστο τριών ψηφίων. Ο αύξοντας αριθμός του μετρητή τούτου πρέπει να εκτυπώνεται στην απόδειξη λιανικής πωλήσεως και στο ημερολόγιο. Ο μετρητής συναλλαγών μπορεί να μηδενίζεται κάθε ημέρα. β)Μετρητή ασφαλείας ικανότητας τουλάχιστο τριών ψηφίων, ο οποίος μεταβάλλεται μόνο κατά το τελικό άθροισμα των πωλήσεων κάθε ημέρας, χωρίς να δύναται να αλλοιωθεί. Ο μετρητής ασφαλείας πρέπει να εκτυπώνεται στο ημερολόγιο μηχανικώς ή δια χειρός. ΣΤ.Ικανότητα συγκροτήσεως του αριθμού ασφαλείας (Ζ) σε κάθε περίπτωση. Ζ.Σύστημα ειδοποιήσεως πληρώσεως της ταινίας μέχρι τέλους. Η.Έλλειψη συστήματος ή μηχανισμού ο οποίος να επιτρέπει να αναγράφονται ποσά στο δείκτη ποσών (DISPLAY) ή να εκτυπώνονται στην εσωτερική ταινία αλλά να μη αθροίζωνται σε αθροιστές. 2.Σε περίπτωση μη χρησιμοποιήσεως ταμειακής μηχανής της παρ. 1 της αποφάσεως αυτής ή διακοπής της χρησιμοποιήσεως τέτοιας μηχανής εξαιτίας βλάβης αυτής ή άλλου αποχρώντος λόγου, ο επιτηδευματίας υποχρεούται να εκδίδει θεωρημένες από τον Οικονομικό Έφορο διπλότυπες αποδείξεις λιανικής πωλήσεως, σύμφωνα με τα οριζόμενα στο άρθρ. 18 του Π.Δ. 99/1977 «περί Κ.Φ.Σ.», μέχρι την έναρξη χρησιμοποιήσεως της ταμειακής μηχανής. 3.Κάθε μήνα ο πωλητής των ταμειακών μηχανών της παρ. 1 της αποφάσεως αυτής υποχρεώνεται  για τις μηχανές που πωλήθηκαν κατά τον προηγούμενο μήνα να υποβάλλει στον Οικονομικό Έφορο  αντίτυπο ή φωτοαντίγραφο των σχετικών τιμολογίων πωλήσεως με διπλότυπη κατάσταση, περιέχουσα   τα   στοιχεία   του  (ονοματεπώνυμο   ή   ε(Αντί για τη σελ. 131(β) Σελ. 131(γ) Τεύχος ΣΤ 122 - Σελ. 23 Βιβλία και Φορολογικά Στοιχεία 27.Β.δ.34 πωνυμία, διεύθυνση και επάγγελμα), τα στοιχεία καθενός πελάτη, τον αριθμό των τιμολογίων του ίδιου πελάτη και το συνολικό αριθμό των τιμολογίων. Το ένα αντίτυπο της καταστάσεως αυτής, θεωρούμενο από τον Οικονομικό Έφορο, επιστρέφεται σ’ αυτόν που το επέβαλε. Ο Οικονομικός Έφορος που παραλαμβάνει τα τιμολόγια αποστέλνει αυτά στους αρμόδιους για τη φορολογία των αγοραστών Οικονομικούς Eφόρους. 4.Επί ενοικιάσεως των ταμειακών μηχανών, περί των οποίων η παρούσα απόφαση, ο εκμισθωτής αυτών υποχρεούται να υποβάλλει κάθε μήνα στον Οικονομικό Έφορο για τις μηχανές που εκμισθώθηκαν κατά τον προηγούμενο μήνα: α)Ατομική κατά μισθωτή κατάσταση, περιέχουσα τα στοιχεία του και τα στοιχεία του μισθωτή, τον αριθμό των μηχανών που εκμισθώθηκαν και τον τύπο (μοντέλο) κάθε μηχανής και β)συγκεντρωτική διπλότυπη κατάσταση με τα στοιχεία του και τα στοιχεία κάθε πελάτη. Το ένα αντίτυπο της συγκεντρωτικής καταστάσεως, θεωρούμενο από τον Οικονομικό Έφορο, επιστρέφεται σ’ αυτόν που το υπέβαλε. Οι παραλαμβάνοντες από τον Οικονομικό Έφορο ατομικές καταστάσεις αποστέλνονται απ’ αυτόν στους αρμόδιους για τη φορολογία των μισθωτών των μηχανών Οικονομικούς Εφόρους. 5.Ο υπόχρεος σε χρησιμοποίηση των ταμειακών μηχανών, της αποφάσεως αυτής οφείλει να τηρεί για κάθε τέτοια ταμειακή μηχανή θεωρημένο από τον Οικονομικό Έφορο βιβλίο, στο οποίο καταχωρούνται χρονολογικώς όλες οι επισκευές και συντηρήσεις της ταμειακής μηχανής, καθώς και οι τυχόν αλλαγές της προοδευτικής αριθμήσεως των αριθμών συναλλαγής ή αριθμών ασφαλείας (Ζ) και τα ποσά κατά τη διάρκεια επισκευής. Τα στοιχεία αυτά καταχωρίζονται από τον επισκευαστή ή συντηρητή της μηχανής τεχνικό, ο οποίος αναγράφει στο βιβλίο τα στοιχεία του και τα στοιχεία του συντηρητή της μηχανής επιτηδευματία και υπογράφει επί της οικείας στήλης αυτού φυλασσομένου στο κατάστημα όπου χρησιμοποιείται η ταμειακή μηχανή. Σελ. 132(γ) Τεύχος ΣΤ 122-Σελ. 24 Η εφαρμογή της ανωτέρω αποφάσεως έχει ανασταλεί μέχρι 31 Μαΐου 1979 με τις Σ.8122/255/8-13 Δεκ. 1977 (ΦΕΚ Β’ 1288), Σ.5245/136/24 Ιουλ.–16 Αυγ. 1978 (ΦΕΚ Β’680), Σ.5763/144/17-29 Αυγ. 1978 (ΦΕΚ Β’ 729), Σ.5933/147/25 Αυγ.-19 Σεπτ. 1978 (ΦΕΚ Β’ 793), Σ.6457/168/23 Σεπτ.-5 Οκτ. 1978 (ΦΕΚ Β’ 856), Σ.8395/199/23 Δεκ. 1978–11 Ιαν. 1979 (ΦΕΚ Β’ 9), Σ.1268/27/28 Φεβρ.–9 Μαρτ. 1979 (ΦΕΚ Β’ 235), Σ.1948/47/30 Μαρτ.–23 Απρ. 1979 (ΦΕΚ Β’ 363) και Σ.2484/62/18 Απρ.-8 Μαΐου 1979 (ΦΕΚ Β’ 440) Απ. Υπ. Οικονομικών. Με την Σ.31102/83/25 Μαΐου –15 Ιουν. 1979 (ΦΕΚ Β’ 554) όμοια ανεστάλη η ως άνω προθεσμία μέχρι 31 Ιουλ. 1979, Σ.4210/112/18 Ιουλ. -9 Αυγ. 1979 (ΦΕΚ Β’ 662) απ. Υπ. Οικονομικών. Μέχρι την 31 Δεκ. 1979 με την Σ.5580/130/20 Σεπτ./16 Οκτ. 1979 (ΦΕΚ Β’ 933). Μέχρι την 31 Ιαν. 1980 με την Σ.7412/154/22 Δεκ. 1979-2 Φεβρ. 1980 (ΦΕΚ Β΄99) και μέχρι την 29 Φεβρ. 1980 με την Σ.604/13/29 Ιαν. – 6 Φεβρ. 1980 (ΦΕΚ Β’ 116) απ. Υπ. Οικονομικών. Έχει ανασταλεί μέχρι 31 Μαρτ. 1980 με την Σ.1289/22/27 Φεβρ.- 13 Μαρτ. 1980 (ΦΕΚ Β’ 252) μέχρι την 30 Ιουν. 1980 με την Σ.2622/39/28 Απρ. –8 Μαΐου 1980 (ΦΕΚ Β’ 452) μέχρι 30 Σεπτ. 1980 με την Σ.4111/56/30 Ιουν. – 14 Ιουλ. 1980 (ΦΕΚ Β’ 613), μέχρι 31 Δεκ. 1980 με την Σ.6328/72/30 Σεπτ. – 8 Οκτ. 1980 (ΦΕΚ Β΄ 1029), μέχρι την 30 Ιουν. 1981 με την Σ.8105/98/22 Δεκ. 1980 – 9 Ιαν. 1981 (ΦΕΚ Β΄ 5), μέχρι 31 Δεκ. 1981 με την Σ.7729/128/21-31 Δεκ. 1981 (ΦΕΚ Β’ 793) αποφ. Υπ. Οικονομικών. 27.Β.δ.34 Βιβλία και Φορολογικά Στοιχεία